《梅梁殿》
宋代·马之纯

太极初时欠一梁，漂流偶见石城傍。
曾闻禹庙还如此，可见川城欲效祥。
不但千年无朽蠹，能令满殿有芬香。
要将盛事传来世，画出梅花十丈长。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。